Eva Tkáčiková

**Eva Tkáčiková** (rod. Pašková; * 13. marec 1949, Bratislava) je slovenská literárna historička.

## Životopis
Po maturite na SVŠ v roku 1967 študovala slovenskú a anglickú filológiu na Filozofickej fakulte Univerzity Komenského v Bratislave (FiF UK), ktorú ukončila v roku 1972. Hneď po promócii nastúpila na Literárnovedný ústav Slovenskej akadémie vied. PhDr. 1984 na FiF UK. V rokoch 19912011 pôsobila na Katedre slovenského jazyka a literatúry Pedagogickej fakulty UK. Koncepčne a organizačne prispela k rozvoju fakulty ako vedúca katedry (1996), prodekanka a štatutárna zástupkyňa dekana. V rokoch 20112015 pôsobila na Katedre slovenského jazyka a literatúry Filozofickej fakulty Univerzity sv. Cyrila a Metoda v Trnave. Externe pedagogicky pôsobila aj na Katedre praktickej teológie Evanjelickej bohosloveckej fakulty Univerzity Komenského v Bratislave.

## Dielo
Uznávaná literárna historička sa zaoberá najmä staršou slovenskou literatúrou, ktorej sa venovala najskôr v Literárnovednom ústave SAV ako vedúca vedecká pracovníčka. Po roku 1991 svoju vedeckú erudíciu skĺbila s výchovou učiteľského dorastu na univerzite. Literárnej histórii sa venuje aj v súčasnosti. Svoj literárnohistorický výskum orientuje predovšetkým na problematiku duchovnej poézie. Pre potreby pedagogickej praxe vydala Literárnu čítanku (1993, 1997), ďalej dielo Jána Silvana (1978), Epigramy J. I. Bajzu (1985), zostavila a prispela do zborníkov Podoby slovenskej literatúry obdobia renesancie (1988), Text a textológia, Dejiny a literatúra v kontaktoch (oba 1989), Slovenská kultúra a umenie v európskom kultúrnom priestore, Náboženské a sociálne hnutie v Uhorsku a v Čechách (oba 1993). Ukážky z 9. – 18. stor. zaradila do antológie Staršia slovenská literatúra (2008).

## Knihy (výber)
* TKÁČIKOVÁ, Eva. *Podoby slovenskej literatúry obdobia renesancie*. Bratislava: Veda, 1988. Litteraria 26.
* TKÁČIKOVÁ, Eva. *Staršia slovenská literatúra: antológia textov*. Bratislava: Vydavateľstvo UK, 2005. ISBN 8022319473.
* TKÁČIKOVÁ, Eva. *Literárna čítanka:* (Staršia slovenská literatúra). Bratislava: Univ. Komenského, 1993. Učebné texty, č. 4.
* TKÁČIKOVÁ, Eva. *Literárna čítanka:* (staršia slovenská literatúra). 2. vyd. Bratislava: Univ. Komenského, 1997. Učebné texty, č. 27. ISBN 8088868327.
* TKÁČIKOVÁ, Eva. *Staršia slovenská literatúra.* Trnava: Univerzita sv. Cyrila a Metoda v Trnave, 2013. ISBN 9788081055133.
* UHORSKAI, Pavel, TKÁČIKOVÁ, Eva. *Evanjelici v dejinách slovenskej kultúry.* Liptovský Mikuláš: Tranoscius, 1997, 1., A-L. ISBN 8071401439.
* TKÁČIKOVÁ, Eva, Miloslav KONEČNÝ a Marián KAMENČÍK. *Prehľad dejín slovenskej literatúry.* Trnava: Univerzita sv. Cyrila a Metoda, Filozofická fakulta, 2015, I, (Slovenská literatúra 9.-19. storočia). ISBN 9788081056505.
* UHORSKAI, Pavel a Eva TKÁČIKOVÁ. *Evanjelici v dejinách slovenskej kultúry. 2. preprac., oprav. a dopl. vyd.* Liptovský Mikuláš: Tranoscius, 2005, 1-2, A-Z. ISBN 8071402605.
* UHORSKAI, Pavel a Eva TKÁČIKOVÁ. *Evanjelici v dejinách slovenskej kultúry*. Liptovský Mikuláš: Tranoscius, 1997, 2, M-Z. ISBN 8071401552.
* SEDLÁK, Imrich, Eva FORDINÁLOVÁ, Zuzana STANISLAVOVÁ, Eva TKÁČIKOVÁ, et al. *Dejiny slovenskej literatúry I.*. Martin: Matica slovenská, 2009. ISBN 978-80-7090-935-5.

## Referencie

## Externé odkazy
* 
* Zoznam diel Evy Tkáčikovej v súbornom katalógu Slovenskej národnej knižnice

Kategória:Slovenskí spisovatelia
Kategória:Slovenskí literárni historici
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Pedagogickej fakulte Univerzity Komenského v Bratislave
Kategória:Ženy v slovenskej literatúre
Kategória:Osobnosti z Bratislavy